OBEC BREZOVIČKA, Brezovička 8, 082 74

## Z á p i s n i c a

Z 36. zasadnutia Obecného zastupiteľstva v Brezovičke konaného dňa 17.10.2014 o 18.30 hod v kancelárii OcÚ.

Prítomní: podľa prezenčnej listiny.

Zasadnutie otvorila a viedla starostka obce Ing. Alena Kudová. Privítala prítomných a poznamenala, že Obecné zastupiteľstvo bolo zvolané v súlade s ustanovením § 12, ods. 1 zákona SNR č. 369/1990 Zb. o obecnom zriadení v znení zmien a doplnkov. Ďalej konštatovala, že zasadnutia OZ sa zúčastňujú 3 poslanci , čím je OZ uznášania schopné.

Overovateľmi zápisnice sú p. A. Polomský a p. A. Kupčík.

**Program:**

1. Otvorenie, určenie overovateľov zápisnice, kontrola plnenia uznesení
2. Aktuálne plnenie rozpočtu, úprava a rozpočtové opatrenia
3. Zásady hospodárenia s finančnými prostriedkami obce Brezovička
4. Rozpočet obce na rok 2015 - návrh
5. Rôzne (schválenie otváracích hodín pohostinstva po zmene nájomcu)
6. Diskusia
7. Záver

**K bodu 2 –** Aktuálne plnenie rozpočtu a úprava

Poslancom bolo doručené aktuálne plnenie rozpočtu, ku ktorému pracovníčka pripravila aj úpravu. Taktiež starostka oboznámila poslancov s rozpočtovým opatrením č.8/2014. Poslancov zaujímala hodnota položky, ktorá bola vynaložená na záchranné práce počas 3. SPA. Tieto finančné prostriedky ešte toho času nie sú štátom preplatené.

**K bodu 3 –** Zásady hospodárenia s finančnými prostriedkami obce Brezovička

Poslancom bol doručený tento dokument, ktorý je potrebné schváliť. Aktualizácia súvisí s novelou zákona o rozpočtových pravidlách. Dokument poslanci schválili.

**K bodu 4 –** Rozpočet obce na rok 2015

Starostka dala návrh, aby rozpočet bol schválený do novembrových komunálnych volieb. S týmto návrhom poslanci jednohlasne súhlasili, preto v najbližších dňoch bude návrh rozpočtu doručený ako poslancom tak aj zverejnený na webovej stránke obce a úradnej tabuli na dobu 15 dní. Potom bude rozpočet schválený.

**K bodu 5 –** Rôzne

* Starostka predniesla žiadosť o zmenu otváracích hodín pohostinstva po zmene nájomcu. Tejto žiadosti bolo zo strany poslancov jednohlasne vyhovené.
* Starostka informovala o termíne konania stretnutia, pri ktorom bude trafostanica Vysocký potok odovzdaná do predčasného užívania.
* Starostka informovala o tom, že predpokladaný termín odovzdania stavby – sanácia oporného múru pri hlavnej ceste – by mal byť 3.11.2014. Práce by mali byť ukončené do 30.6.2015.

**K bodu 6 -** Diskusia

Diskusia bola vrámci bodu Rôzne.

**K bodu 7 –**Záver

Starostka sa poďakovala poslancom a pracovníčke OcÚ za účasť a stretnutie ukončila.

Zapisovateľka:

Overovatelia: Starostka: